**Repræsentantskabsmøde**

**Onsdag, den 18. april 2018**

**Sted: Rådet for Større Badesikkerhed c/o Halinspektørforeningen,**

**Solrød Center 57, 1. 2680 Solrød Strand. Kl. 13.30 Ankomst og kaffe/the**

**Referat**

 **Kl. 14.00 Ordinært Repræsentantskabsmøde**

Dagsorden iht. Vedtægterne § 8:

1. Valg af dirigent
2. Spørgsmål og bemærkninger til formandens skriftlige beretning om Rådets virksomhed.
3. Forelæggelse af regnskab
4. Evt. indkomne forslag
5. Valg af bestyrelsesmedlemmer

**Ad 1. Valg af dirigent.** Sven Hedegaard.

**Ad 2. spørgsmål og bemærkninger til formandens skriftlige beretning om Rådets virksomhed**

Sven informerede om druknestatistikken. Havnen og havet er der det samme antal ulykker hele tiden. De bruger ikke redningsveste, det kan være en af grundene til at lystfiskere drukner på havet.

Mange havne er ikke gearet til, at folk kan komme op ved egen hjælp, hvis de falder i vandet. Specielt om natten, hvor det er mørkt, kan det være svært at orienterer sig og finde en eventuel stige.

Det ser ud til at antallet af druknede i udlandet er stigende. Faktisk er der flere danskere i udlandet der drukner ved badning - end i Danmark.

På opfordring vil vores druknestatistik fremover blive tilføjet information om en druknet er død eller efterfølgende er blevet genoplivet.

WCDP, World Conference on Drowning Prevention, havde deltagelse af Rådet, hvor der det blev fremlagt et studie af Ivan T. Herrmann ”A standard for measuring the average rescue time for a surf lifeguard organisation” og en Case præsentation ”Improving the average rescue time of a Nordic Lifeguard Organisation by 30%”. Deltagelsen fik stor opmærksomhed ved konferencen og ønsket er nu at få flere livredderorganisationer til at tilmelde sig med opsamlingen af data om livreddernes ledningsaktioner ved strandene. Efterfølgende kunne deltagerne se nærmere på plancherne.

John Mogensen, Leder af kystlivredningen i Nordsjælland kunne fortælle, at en polsk undersøgelse viste at ingen blev reddet under 45 sek. Undersøgelsen i Danmark har vist, at det vigtigste er, at livredderne faktisk opdager den farlige hændelse så hurtigt som muligt. Det er mindre vigtigt hvilken type materiel, livredderen har til rådighed.

**Ændringer i bestyrelsen**

Der er sket ændring i bestyrelsen, Niels Bækgaard er udtrådt og Lars Norring, DSF er indtrådt.

Ledelsesberetningen, der dermed er godkendt.

**Ad 3. Regnskab**

Økonomien er udfordret. Sven gennemgik regnskabet. Der har blandt andet været ekstra udgifter til den nye hjemmeside om Vandsikker kommune, der resulterede i en udgift på 86.000 kr.

Det er målet at vi skal have flere med i Vandsikker kommune konceptet, og vi har flere på bedding. Men vi har været udfordret af først et kommunevalg og dernæst OK18 i forhold til implementeringen.

Rådet har tidligere været i kontakt med Odsherred kommune. Men de har øjensynlig lanceret deres egen ordning.

Hvis vi kan få flere med i Vandsikker Kommune, vil KL formodentlig gå ind og opfordre til ordningen.

 **4. Indkomne forslag**

 Der var ingen indkomne forslag.

 **5. Valg af bestyrelsesmedlemmer**

Sven Hedegaard, genvalgt

Steen Bjørn Pedersen, genvalgt

John Mogensen, genvalgt

Henning Schreiber, genvalgt

 **6. Valg af revisor**

Bjørn Laursen Registrerede Revisorer A/S blev genvalgt

 **7. Eventuelt**

Intet til eventuelt.

**Efter det ordinære repræsentantskabsmøde**

Gæsteindlæg v/direktør Henry K. Andersen, LML Sport, der vil orientere om drukneforebyggelse i badeanlæg herunder elektroniske alarmeringssystemer.

**Henry K. Andersens indlæg affødte følgende bemærkninger:**

Man skal altid være fuldt fokuseret som livredder. Ens mindset skal være, at ulykken kan ske i dag.

Der er mange udfordringer ved at varetage sikkerheden på badeanlæg, - spejlrefleksion, lys, vandspejlning, henvendelser fra gæsterne m.v.

Tidsfaktoren er 10 sek, som en person har være under vand eller mere. Det er altså ikke om de bevæger sig.

Test: En dukke dumpes i vandet for at se hvor lang tid der gik, inden den blev opdaget. Testen viser også, hvad der skete lige inden ulykken indtraf.

Små 300 anlæg i hele verden. Prisen er ca. 1 mio for et anlæg til et bassin. Der er fire anlæg i Danske svømmehaller.

Inspiration til livredderne kunne komme fra andre typer virksomheder, hvor der også kræves en høj koncentration

Manglende livredder i svømmehallen når bassinet er lejet ud til foreninger. Det kan betyde at en 13-årige svømmer har ansvaret for livredningen. Iflg. Politiet skal man være 17 år, for at have det ansvar. Men det ændre ikke på, at nogen foreninger kan tænkes at udlægge ansvaret på betydeligt yngre svømmere.

Der mangler et mere præcist billede af ansvarsfordelingen på badehalsområdet. Det er anlægsejerens ansvar. En norm på dette område ville lette meget.

Lærer bør have en livredderprøve. Det samme bør være kravet til en fritidsordning. Vi skal have retningslinjer for personer, der har ansvaret for andres børn. Det samme dilemma optræder på kysterne, hvor foreninger, skoler m.m. ankommer med 300 børn til en strand.